钦定古今图书集成/明伦汇编/官常典/第138卷 > 任
## 钦定古今图书集成/明伦汇编/官常典/第138卷 > 任

风后之后封于任。

按《路史》：黄帝应代，有风后为之相，因八卦，说九宫，以
安营垒，次定万民之竁。黄帝灭𧈪尤，徽猷多本于后。
尤北复以其轻，剿其馀于辋谷，人赖其利，遂世祀之，
是为金山之神稷，封其后于任，锡之己姓。黄帝之孙，
任己实归。其在唐虞俱有封土，书缺不见。夏后氏之
初，封之庖，为姒姓。遾周之兴，武王复其后于宿，后有
密宿、须句、颛臾，邑于泲上，实典太昊之祀，以为东蒙
主。　黄帝有熊氏次妃嫫母儿恶德充，帝内之，曰：“属
女德而弗忘，与女正而弗襄，虽恶何伤？”是生苍林、禺
阳、偶阳最少，受封于任，为任姓。谢、章、舒、洛、昌、㓶、终、泉、
卑、禺，皆任分也。